**VŠĮ VILNIAUS UNIVERSITETO LIGONINĖ SANTAROS KLINIKOS**

**SPECIALIOSIOS PIRKIMO SĄLYGOS**

**Naujai įrengtų patalpų ir įrangos naudojamų pažangios terapijos veikloje kvalifikacija (10605-1)**

1. VšĮ Vilniaus universiteto ligoninė Santaros klinikos (toliau - PO), vykdydama viešąjį pirkimą numato įsigyti paslaugas (toliau - paslaugos), nurodytas SPS 1 priede „Techninė specifikacija ir pasiūlymo kaina“.

2. PO vykdo supaprastintą pirkimą atviro konkurso būdu.

3. Išankstinis skelbimas apie pirkimą nebuvo paskelbtas.

4. Tiesioginį ryšį su tiekėjais įgaliotas palaikyti perkančiosios organizacijos atstovas Dainora Mažeikienė, viešųjų pirkimų specialistė, tel. +370 5 2501819, el. p. dainora.mazeikiene@santa.lt, Santariškių g. 4, LT-08406 Vilnius.

5. Pirkimo objektas yra paslaugos, nurodytos SPS 1 priede „Techninė specifikacija ir pasiūlymo kaina“.

6. Pirkimas skaidomas į 3 dalis.

7. Reikalavimai pirkimo objektui nurodyti SPS 1 priede „Techninė specifikacija ir pasiūlymo kaina“ ir SPS 2 priede „Viešojo pirkimo sutarties projektas“.

8. Tiekėjo įsipareigojimų įvykdymo vieta yra Santariškių g. 2, Vilnius, 08604-Lietuva.

9. EBVPD pildomas pagal SPS 3 priede pateiktą failą/šabloną.

10. Tiekėjo pašalinimo pagrindai ir jų nebuvimą patvirtinantys dokumentai nurodyti BPS 3 skyriuje.

11. Tiekėjas, dalyvaujantis pirkime, turi atitikti SPS priede „Kvalifikacinių reikalavimų lentelė“ nurodytus kvalifikacinius reikalavimus ir, jeigu taikytina, laikytis kokybės vadybos sistemos ir (arba) aplinkos apsaugos vadybos sistemos standartų. Tiekėjas pasiūlyme turi deklaruoti atitikimą kvalifikaciniams reikalavimams pateikdamas EBVPD. Kvalifikaciją pagrindžiančių dokumentų prašoma ir jie tikrinami tik galimo laimėtojo, išskyrus atvejus, kai perkančioji organizacija pasiūlymų vertinimo metu, vadovaujantis pirkimo sąlygų 11.3 punktu, nusprendžia kitaip. Tiekėjas gavęs perkančiosios organizacijos pranešimą, kad jo pasiūlymas gali būti pripažintas laimėjusiu, ne vėliau kaip per perkančiosios organizacijos nurodytą terminą nuo pranešimo gavimo dienos privalo pateikti SPS priede „Kvalifikacinių reikalavimų lentelė“ nurodytus kvalifikaciją pagrindžiančius dokumentus, laikantis šių reikalavimų:

11.1. Keliami reikalavimai tiekėjo kvalifikacijai ir atitikčiai kokybės vadybos sistemos ir (arba) aplinkos apsaugos vadybos sistemos standartų reikalavimams (jei taikomi), turi būti įgyti iki pasiūlymų pateikimo termino pabaigos (susipažinimo su pasiūlymais dienos).

11.2. Perkančioji organizacija nereikalauja iš tiekėjo pateikti dokumentų, patvirtinančių atitiktį kvalifikacijos reikalavimams ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartams, jeigu ji: turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi CVP IS priemonėmis; šiuos dokumentus jau turi iš ankstesnių pirkimo procedūrų.

11.3. Perkančioji organizacija bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių jų pašalinimo pagrindų nebuvimą, atitiktį kvalifikacijos reikalavimams ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartams, jeigu tai būtina siekiant užtikrinti tinkamą pirkimo procedūros atlikimą.

12. Kitų atrankos reikalavimų tiekėjams nenustatoma.

13. Pasiūlymo galiojimo užtikrinimas nereikalaujamas.

14. Siūlomo pirkimo objekto pavyzdžiai nereikalaujami.

15. PO atsako į CVPIS prašymą dėl pirkimo dokumentų, jei prašymas yra pateiktas likus 6 kalendorinėms dienoms iki pasiūlymų pateikimo termino pabaigos.

16. Tiekėjo CVPIS prašymu papildomi pirkimo dokumentai (paaiškinimai ar pataisymai) pateikiami ne vėliau kaip likus 4 kalendorinėms dienoms iki pasiūlymų pateikimo termino pabaigos, jei jų paprašyta laiku.

17. PO nerengs susitikimų su tiekėjais.

18. Perkančioji organizacija ekonomiškai naudingiausią pasiūlymą išrenka pagal mažiausią kainą. Maksimali pasiūlymo (vertinamoji) kaina, kurią viršijus pasiūlymas bus atmestas, yra:

|  |  |  |  |
| --- | --- | --- | --- |
| Pirkimo dalies Nr. | Pirkimo dalies pavadinimas | Maksimali pasiūlymo  (vertinamoji) kaina Eur be PVM | Maksimali pasiūlymo  (vertinamoji) kaina Eur su PVM |
| 1 | Programuoto užšaldymo aparato (14M , Sylab) kvalifikavima | 1400,00 | 1694,00 |
| 2 | Pažangios terapijos vaistinių preparatų gamybos veikloje naudojamos įrangos kvalifikacija | 5000,00 | 6050,00 |
| 3 | Pažangios terapijos vaistinių preparatų gamybos veikloje naudojamos šalčio grandinės įrangos kvalifikacija | 8100,00 | 9801,00 |

***Pastaba.*** *PO kaina suplanuota taikant 21% PVM tarifą. Tais atvejais, kai pasiūlymą teikia užsienio tiekėjas, kuriam pagal Pridėtinės vertės mokesčio  įstatymo 19 str. 5 d. taikomas 0 proc. PVM tarifas, arba pasiūlymą teikia PVM mokėtoju neįsiregistravęs Lietuvos Respublikos apmokestinamasis asmuo (ne PVM mokėtojas), tiekėjas kartu su pasiūlymu pateikia laisvos formos dokumentą, kuriame nurodo priežastis, dėl kurių pasiūlyme taikomas 0 proc. PVM tarifas arba PVM netaikomas.*

*Atmesdama pasiūlymus dėl per didelės pasiūlymo kainos, perkančioji organizacija vertins galutines pasiūlymų kainas su visais mokesčiais, t. y., įskaitant tiekėjo nurodytą PVM bei dėl sutarties sudarymo su viešojo pirkimo laimėtoju perkančiosios organizacijos įgyjamas mokestines prievoles (ar teises). Pažymėtina, kad užsienio tiekėjų pasiūlymai bus vertinami pridėjus 21 proc. PVM, nes perkančioji organizacija privalo apskaičiuoti ir į Lietuvos biudžetą sumokėti pardavimo PVM už jai šalies teritorijoje užsienio asmens suteiktas prekes.*

19. Elektroninis aukcionas pirkime nebus rengiamas.

20. Tiekėjo pasiūlymo forma pateikta SPS 1 priede “ Techninė specifikacija ir pasiūlymo kaina”.

21. Sutarties įvykdymo užtikrinimas nereikalaujamas.

22. Pirkimas neatliekamas naudojantis centrinės perkančiosios organizacijos paslaugomis, nes CPO.LT kataloge nėra siūloma pirkimo objektą atitinkančių paslaugų.

23. Šiame pirkime taikomi aplinkos apsaugos kriterijai (žaliųjų pirkimų reikalavimai). Aplinkos apsaugos kriterijai Paslaugoms nustatomi vadovaujantis aplinkos apsaugos kriterijų taikymo, vykdant žaliuosius pirkimus, tvarkos aprašu, patvirtintu 2011 m. birželio 28 d. Lietuvos Respublikos aplinkos ministro įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“) 4.4.3.p. Perkama tik nematerialaus pobūdžio paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.

SPS priedai:

1. Techninė specifikacija ir pasiūlymo kaina;

2. Viešojo pirkimo sutarties projektas;

3. EBVPD failas/šablonas;

4. Kvalifikacinių reikalavimų lentelė.